**D i s p o z i ț i a**

**nr. 300 din 20 iulie 2022**

**privind numirea experților pentru testarea competențelor lingvistice de comunicare în limbi străine și a competențelor specifice în domeniul tehnologiei informației la concursul de recrutare organizat în data de 25.08.2022**

**la Serviciul Managementul Proiectelor**

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 29112/ 18.07.2022 prin care se supune aprobării numirea experților pentru testarea competențelor lingvistice de comunicare în limbi străine și a competențelor specifice în domeniul tehnologiei informației la concursul de recrutare organizat în data de 25.08.2022pentru ocuparea a unei funcţii publice de execuţie, vacante, de consilier, clasa I, gradul profesional principal la Serviciul Managementul Proiectelor;

În conformitate cu prevederile:

* art. 190 alin. (3) și alin. (4), ale 191 alin. (1) lit. a), ale art. 385 alin. (3), ale art. 467 alin. (1), ale art. 617 alin. (2), ale art. 618 alin. (5) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 25, ale art. 26 alin. (2), ale art. 47 alin.(1) din Hotărârea de Guvern nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;
* punctului 6.4 din Dispoziția Președintelui Consiliului Județean Cluj nr. 374/2018pentru aprobarea Procedurii de organizare și desfășurare a probei suplimentare de testare a competențelor lingvistice de comunicare în limbi străine la concursurile organizate de către Consiliul Județean Cluj pentru ocuparea funcțiilor publice;
* punctului 6.4 din Dispoziția Președintelui Consiliului Județean Cluj nr. 375/2018pentru aprobarea Procedurii de organizare și desfășurare a probei suplimentare de testare a competențelor specifice în domeniul tehnologiei informației la concursurile organizate de către Consiliul Județean Cluj pentru ocuparea funcțiilor publice;
* Hotărârii Consiliului Județean Cluj nr. 108/2022 privind aprobarea Organigramei şi a Statului de funcții pentru Consiliul Județean Cluj;

În temeiul drepturilor conferite de art. 196 alin. (1) lit. b) din Ordonanța de Urgență nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Se desemnează următorii funcționari publici în calitate de **expert pentru testarea competențelor lingvistice de comunicare în limbi străine – limba engleză** – în cadrul concursului de recrutare organizat în data de 25.08.2022 pentru ocuparea a unei funcţii publice de execuţie, vacante, de consilier, clasa I, gradul profesional principal la Serviciul Managementul Proiectelor:

* **Coman Diana,** Șef serviciu la Serviciul Managementul Proiectelor, pentru notarea probei suplimentare;
* **Tripon Mihaela**, consilier la Serviciul Managementul Proiectelor, pentru soluționarea contestațiilor

**Art. 2.** Se desemnează următorii funcționari publici în calitate de **expert pentru testarea competențelor specifice în domeniul tehnologiei informației** în cadrul concursului de recrutare organizat în data de 25.08.2022 pentru ocuparea a unei funcţii publice de execuţie, vacante de consilier, clasa I, gradul profesional principal la Serviciul Managementul Proiectelor:

* **Nicoară Monica-Elena,** consilier la Serviciul Autorizări, Disciplină în Construcții, GIS, pentru notarea probei suplimentare;
* **Pintea Corina-Dana**, consilier la Serviciul Autorizări, Disciplină în Construcții, GIS, pentru soluționarea contestațiilor.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4.** Prezenta dispoziţie se comunică prin prin poșta electronică, persoanelor nominalizate la art.1-2, Direcţiei Generale Buget-Finanţe, Resurse Umane, precum şi Prefectului Judeţului Cluj.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**